บ.ย่อย SAMTEL เซ็นงานจากกรมที่ดิน มูลค่าโครงการ 768.89 ลบ.
บ.ย่อย SAMTEL คว้างานนำเข้าข้อมูลภาพลักษณ์เอกสารสิทธิที่ดิน และข้อมูลแผนที่รูปแปลงที่ดิน พร้อมติดตั้งครุภัณฑ์คอมพิวเตอร์ จากกรมที่ดิน มูลค่าโครงการ 768.89 ลบ.
4 ก.ย. 2558

บริษัท สามารถเทลคอม จำกัด (มหาชน)  หรือ SAMTEL ระบุว่า บริษัท สามารถคอมเทค จำกัด ซึ่งเป็นบริษัทย่อย ได้ลงนามในสัญญาจ้างนำเข้าข้อมูลภาพลักษณ์เอกสารสิทธิที่ดิน  และข้อมูลแผนที่รูปแปลงที่ดิน พร้อมติดตั้งครุภัณฑ์คอมพิวเตอร์ จำนวน 1 ระบบ
สำหรับโครงการศูนย์ข้อมูลที่ดินและแผนที่แห่งชาติ (ระยะที่ 2)  กับกรมที่ดิน ลงวันที่ 31 ส.ค.58 มูลค่าโครงการ 768.89 ล้านบาท ซึ่งรวมภาษีมูลค่าเพิ่ม
โดยจะต้องดำเนินงานการนำเข้าข้อมูลภาพลักษณ์เอกสารสิทธิที่ดิน และข้อมูลแผนที่รูปแปลงที่ดิน พร้อมติดตั้งครุภัณฑ์คอมพิวเตอร์ จำนวน 1 ระบบให้แล้วเสร็จ และใช้งานได้อย่างมีประสิทธิภาพภายในเวลา 360 วัน นับถัดจากวันลงนามในสัญญา และมีเงื่อนไขการชำระเงินแบ่งออกเป็น 5 งวดตามความคืบหน้าของงานที่แล้วเสร็จ